Lav et referat af nedenstående tekst:

Tekst:
Onsdag 12. september og tirsdag 18. september 2018 afholder Nordjyllands Politi øvelser i Jammerbugt Kommune. Derfor vil man de to dage i tidsrummet 9-16.30 kunne se og høre udrykningskøretøjer, ligesom man vil kunne se en del politifolk i byerne og landområderne i kommunen. - Der vil være en del politifolk tilstede under øvelserne begge dage, og de vil være iklædt taktisk udrustning samt medbringe særlige våben. Det kan se lidt voldsomt ud med så meget politi i gadebilledet, men der er altså kun tale om øvelser, siger den ansvarlige politikommissær Mads Hessellund. Øvelserne skal jævnligt til for at politiet kan vedligeholde sine kompetencer, og derfor er det en nødvendighed, selv om det fylder noget i landskab og bybillede, mens det står på. - Vi håber, at borgerne bærer over med de gener, det måtte give, siger Mads Hessellund. Der vil i områderne blive opsat skilte påskrevet ’politiøvelse’.

Referat:
Der bliver ekstraordinært meget politiaktivitet i Jammerbugt Kommune, når Nordjyllands Politi holder øvelse to dage i september.